[{"text_idx": "#000001", "text": "Clay Magalha\u0303es ekde 1996 volontulis en la kongresa fako de UEA, en la Centra Oficejo. En 1999 li estis dungita de la asocio \u2013 kaj en 2022 maldungita, post longa, sukcesa kariero kiel Konstanta Kongresa Sekretario. En ampleksa intervjuo de Libera Folio li rakontas pri siaj spertoj kaj esperoj."}, {"text_idx": "#000002", "text": "Clay Magalha\u0303es kun la kato Koreto."}, {"text_idx": "#000003", "text": "Libera Folio: Vi laboris c\u0302e la Kongresa Fako de UEA ekde 1999, kaj s\u0302ajne jam antau\u0306 tio havis aliajn taskojn en la Centra Oficejo? Rakontu kiaj estis viaj unuaj spertoj en la CO, kaj kiel s\u0302ang\u0302ig\u0302is la laboro dum via tempo tie?"}, {"text_idx": "#000006", "text": "\u2013 Dum la lastaj jaroj, la jaroj de la fina malmunto de la CO, la etoso estis sufic\u0302e sombra, la volontuloj ricevis pli bonan traktadon ol la oficistoj, ekzemple, pli ol unu fojon grava novaj\u0302o pri la oficejo estis unue (au\u0306 nur) dirita al la volontuloj."}, {"text_idx": "#000007", "text": "\u2013 Pri la s\u0302ang\u0302oj en mia laboro specife, mi, kiel KKS, havis la tempan bons\u0302ancon, rilate al la teknikaj ebloj, kaj la kurag\u0302on efektivigi la transiron de la papera al la reta epoko, se temas pri la UK-oj. Malgrau\u0306 kontrau\u0306aj voc\u0302oj mi funkciigis la retan mendilon (kun la helpo de Andrej Grigorjevskij, programisto de UEA), tamen sen c\u0302esi liveri paperajn formularojn/dokumentojn, c\u0302ar dau\u0306re ne c\u0302iuj povas au\u0306 volas uzi la reton. En la reta mendilo, krom povi mem fari kaj g\u0302isdatigi siajn mendojn mi petis la aldonon de \u201cAnonctabulo\u201d por ke unuopuloj povu serc\u0302i kunlog\u0302antojn dum la UK-oj, kaj mi ebligis ke la kongresanoj mem povu aldoni personajn informojn en la oficiala invitilo por peti vizon kaj mem eltajpi g\u0302in. C\u0302io tio multege rapidigis la tutan proceduron kaj por la kongresanoj kaj por la organizantoj."}, {"text_idx": "#000011", "text": "\u2013 Mi ne scias c\u0302u tia UEA, kian la nunaj estraro kaj komitato volas, havas estontecon. Almenau\u0306 ne kiel UEA. Aspektas kvazau\u0306 la celo estas transdoni la organizitan movadon al privataj/familiaj entreprenoj."}, {"text_idx": "#000012", "text": "Kiam Libera Folio raportis pri maldungoj en la Centra Oficejo, vicprezidanto Fernando Maia protestis, kaj asertis, ke neniuj estis maldungitaj. C\u0302u same ankau\u0306 vi ne estis maldungita?"}, {"text_idx": "#000019", "text": "C\u0302u vi okupig\u0302is pri la organizado de la c\u0302i-jara UK? Se ne, kiuj estis viaj labortaskoj dum la lasta tempo?"}, {"text_idx": "#000020", "text": "\u2013 Mi plene okupig\u0302is pri la 107-a UK nur g\u0302is decembro 2021, lau\u0306bezone/sporade de tiam g\u0302is februaro 2022."}, {"text_idx": "#000021", "text": "Clay Magalha\u0303es pretigas Duajn Bultenojn de la 105-a Universala Kongreso por ekspedo en februaro 2020. La kongreso tiujare ne povis okazi pro la pandemio."}, {"text_idx": "#000023", "text": "\u2013 Ekde la momento de la subskribo de mia maldungo mi havis retajn kunsidojn por klarigi al E@I la funkciadon kaj preparadon de la UK-oj, okupig\u0302is pri la librotenado de la bankaj kaj internaj kontoj de la kongreso kaj finis tiun de la Belfasta UK, ordigis kaj pakis la UK-havaj\u0302ojn kaj dokumentojn por eventuala forsendo al Slovakio kaj faris aliajn laborojn lau\u0306 la peto de la G\u0302enerala Direktoro, kiu respondecas pri la Centra Oficejo kaj pri la labor(ig)o de la oficistoj."}, {"text_idx": "#000024", "text": "\u2013 En februaro 2022 mia alir-rajto al la retmesag\u0302oj de la Kongresa Fako estis c\u0302esigita sen antau\u0306a averto. Post tio, mi dau\u0306re volonte respondis al demandoj de la G\u0302enerala Direktoro pri la UK-laboroj kaj al tiuj pri la UK faritaj de la novaj organizantoj, g\u0302is c\u0302esis veni tiuj demandoj."}, {"text_idx": "#000026", "text": "\u2013 Kiel dirite, mi ne plu okupig\u0302is pri la organizado de la 107-a UK ekde februaro 2022, kiam E@I plene transprenis la UK-organizadon, tial mi ne povas scii c\u0302u estis au\u0306 ne iu kampanjo. Amuze ke mi mem ne ricevis mesag\u0302on de la Kongresa Fako post februaro 2022, ec\u0302 se dum iom da tempo post tio mi ankorau\u0306 estis notita kiel kongresano. Andrej realigis la komputilan programon por la UK-administrado lau\u0306 miaj petoj, do, mi scias ke ne eblas ke iu hazarde c\u0302esas ricevi mesag\u0302ojn pri la UK, des pli ke neniam tio okazis al mi!"}, {"text_idx": "#000029", "text": "Kiel nun statas la aferoj en la Centra Oficejo? C\u0302u g\u0302i estas plene preparita por vendo? C\u0302u oni trovis lokon por la c\u0302efa parto de la biblioteko, kiun ne transprenis la Nacia Biblioteko de Au\u0306strio?"}, {"text_idx": "#000030", "text": "\u2013 Unu el la kutimoj en la CO post la emeritig\u0302o de Osmo Buller estas la manko de komunikado/informado al la oficistoj pri la Asocio, do, mi ne estis informita pri tio c\u0302u la domo jam pretas por vendo, c\u0302u oni trovis sufic\u0302e da lokoj por gardi la restantajn meblojn kaj havaj\u0302ojn, kiuj ne iros al Vieno au\u0306 Slovakio."}, {"text_idx": "#000033", "text": "\u2013 Mi estis nur unu fojon en la hartondejo kiu funkciis en g\u0302ia teretag\u0302o, kaj mi neniam havis aliron al la supraj etag\u0302oj, log\u0302ejo de la volontuloj. Mi dubas c\u0302u estas sufic\u0302e da loko por c\u0302iuj volontuloj plus almenau\u0306 unu UEA-oficisto en tiu teretag\u0302a c\u0302ambro. Mi timas ke la malgranda amplekso de la c\u0302ambro kau\u0306zos kolizion inter g\u0302iaj okupantoj."}, {"text_idx": "#000034", "text": "Vi dedic\u0302is pli ol dudek jarojn de via vivo al laboro c\u0302e UEA. Kun kiaj sentoj vi nun forlasas la Centran Oficejon? Kion vi faros nun?"}, {"text_idx": "#000038", "text": "\u2013 Kio donas al mi iom da trankvilo rilate al la estonto de la UK-oj, estas ke E@I povus havi konsilantojn el la UEA-estraro mem, kie s\u0302ajne c\u0302iuj kompetentas pri c\u0302io \u2013 unu estrarano diris ke li mem organizas kongresojn kaj alia diris, ke familiano lia tion faras, dirite kiam ili provis bagateligi miajn rekomendojn pri la UK-oj... Mi, universitata diplomito pri Turismo kaj Eventomanag\u0302erado, en la organizado de UK-oj dum 26 jaroj, el kiuj 23 kiel oficisto de la Kongresa Fako kaj 19 jarojn kiel KKS, homo kun la piedoj sur la tero, kion povus diri? Mi nur esperas ke la venontaj kongresoj estos bonaj!"}, {"text_idx": "#000041", "text": "La komitato de UEA surmetis maskojn"}, {"text_idx": "#000044", "text": "Laborojn homoj c\u0302iutage perdas, mane de kapitalismaj entreprenoj, sed tiel profunde ac\u0302a traktado fare de \"samideanoj\"... se tio min kaj sendube multege da aliaj verdkoruloj jam suferigas... ni povas nur imagi kiom suferis la diligenta kolegaro en la Centra Oficejo."}, {"text_idx": "#000048", "text": "Do klare plia fus\u0302o de la estraro. Mi vere kompatas la kanadan LKK c\u0302ar ili sendube laboregis por okazigi finfine la UK-on, sed en tiel malcertaj cirkonstancoj estas iom freneze okazigi surlokan UK, des pli se ekster Eu\u0306ropo. La solan, iomete sukcesan agadon de la estraro , la virtualan kongreson kiun povis spekti pli larg\u0302a publiko oni lasis tombi.\nDo fus\u0302o post fus\u0302o... Se mi estus Charters kaj Maia mi proprainiciate forlasus la estraron post lavango da stultaj\u0302oj kaj detruoj. C\u0302u tiuj du uloj ne komprenas ke ili jam pli damag\u0302as ol nur UEA-on?"}, {"text_idx": "#000050", "text": "Iliaj posteuloj? S-ro Lindstedt, c\u0302u vi transprenus entreprenon kiu lau\u0306dire \"bankrotis\" kaj nur apenau\u0306 \"postvivis\"? Sen oficistoj kaj oficejo? Tia estas la stato de UEA nun. Mi ne scias pri vi, sed g\u0302enerale homoj evitas tian entreprenon kiel la peston."}, {"text_idx": "#000055", "text": "Demando al la Redakcio: Clay pro sia natura g\u0302entileco ne mencias nomojn c\u0302e la rimarko \"iuj homoj kun obskuraj celoj\", kaj iusence mi komprenas tiun sintenon kaj sindetenon, sed c\u0302u eblas aldoni almenau\u0306 redakcian noton kun pli da detaloj pri kio okazis en la CO tiutempe? Ne c\u0302iuj scias tion."}, {"text_idx": "#000060", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000063", "text": "Alig\u0302i al 400 aliaj abonantoj"}]